作者:李煜
標題:句
內容:迢迢牽牛星，杳在河之陽。粲粲黃姑女，耿耿遙相望。鶯狂應有恨，蝶舞已無多。揖讓月在手，動搖風滿懷。病態如衰弱，厭厭向五年。衰顏一病難牽複，曉殿君臨頗自羞。冷笑秦皇經遠略，靜憐姬滿苦時巡。鬢從今日添新白，菊是去年依舊黃。萬古到頭歸一死，醉鄉葬地有高原。人生不滿百，剛作千年畫。日映仙雲薄，秋高天碧深。烏照始潛輝，龍燭便爭秉。凝珠滿露枝。遊颺日已西，肅穆寒初至。九重開扇鵠，四牖炳燈魚。羽觴無算酌。傾碗更為壽，深卮遞酬賓。